ว่าด้วยการเงินพ.ศ. ๒๕๖๔ โดยที่เป็นการสมควรมีระเบียบ ก.บ.ศป. ว่าด้วยการเงินอาศัยอํานาจตามความในมาตรา ๔๑/๘ (๖) แห่งพระราชบัญญัติจัดตั้งศาลปกครองและวิธี พิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธี พิจารณาคดีปกครอง (ฉบับที่ ๙) พ.ศ. ๒๕๖๐ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยการเงิน พ.ศ. ๒๕๖๔"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"สํานักงาน" หมายความว่า สํานักงานศาลปกครอง"สํานักงานศาล" หมายความว่า สํานักงานศาลปกครองในภูมิภาคต่าง ๆ"หน่วยงานในสังกัด" หมายความว่า หน่วยงานในสํานักงานระดับสํานักหรือเทียบเท่าและ สํานักงานศาล"เลขาธิการ" หมายความว่า เลขาธิการสํานักงานศาลปกครอง"หัวหน้าการเงินและบัญชี" หมายความว่า ผู้อํานวยการกลุ่มที่ปฏิบัติงานการเงินและบัญชี ของสํานักงานหรือสํานักงานศาล หรือข้าราชการฝ่ายศาลปกครองซึ่งได้รับมอบหมายให้ปฏิบัติหน้าที่ ในลักษณะเดียวกัน"เจ้าหน้าที่การเงิน" หมายความว่า เจ้าหน้าที่ผู้ปฏิบัติงานด้านการเงิน หรือเจ้าหน้าที่ซึ่งได้รับ มอบหมายหรือแต่งตั้งตามระเบียบนี้ให้ปฏิบัติงานด้านการเงิน และให้หมายความรวมถึงเจ้าหน้าที่ ผู้ปฏิบัติงานด้านบัญชีในกรณีที่มีความจําเป็นอย่างยิ่งที่ไม่อาจจัดให้มีเจ้าหน้าที่การเงินหรือผู้ซึ่งได้รับ มอบหมายแทนด้วย"ผู้ปฏิบัติงาน" หมายความว่า ข้าราชการศาลปกครอง พนักงานราชการ และลูกจ้างสํานักงาน"คลัง" หมายความว่า คลังจังหวัด และให้หมายความรวมถึงบัญชีเงินฝากของกระทรวงการคลัง ที่ธนาคารแห่งประเทศไทย"สํานักงานการตรวจเงินแผ่นดิน" หมายความรวมถึง สํานักงานการตรวจเงินแผ่นดินภูมิภาคด้วย"งบประมาณ" หมายความว่า งบประมาณตามระเบียบ ก.บ.ศป. ว่าด้วยการงบประมาณ"หลักฐานการจ่ายเงิน" หมายความว่า หลักฐานซึ่งแสดงว่าได้มีการจ่ายเงินให้แก่ผู้รับหรือ เจ้าหนี้ตามข้อผูกพันโดยถูกต้องแล้ว ได้แก่ ใบเสร็จรับเงิน ใบสําคัญรับเงิน ใบรับรองแทนใบเสร็จรับเงิน บิลเงินสด หลักฐานของธนาคารแสดงการจ่ายเงินให้แก่เจ้าหนี้ หรือหลักฐานการนําเงินเข้าบัญชีเงินฝาก ของผู้รับที่ธนาคารและให้รวมถึงใบนําส่งเงินต่อคลังด้วย และหลักฐานอื่น ๆ ที่ ก.บ.ศป. กําหนดให้ใช้ เป็นหลักฐานการจ่ายเงิน"ใบสําคัญรับเงิน" หมายความว่า หลักฐานการจ่ายเงิน กรณีผู้ปฏิบัติงานได้จ่ายเงินไป และ ผู้รับเงินไม่มีใบเสร็จรับเงินให้"ใบรับรองแทนใบเสร็จรับเงิน" หมายความว่า หลักฐานการจ่ายเงิน กรณีที่ผู้ปฏิบัติงาน ได้จ่ายเงินไป หรือได้รับใบเสร็จรับเงินซึ่งมีรายการไม่ครบถ้วนตามข้อ ๔๓ หรือซึ่งตามลักษณะไม่อาจ เรียกใบเสร็จรับเงินจากผู้รับเงินได้"บิลเงินสด" หมายความว่า หลักฐานการจ่ายเงินของผู้ปฏิบัติงานที่ผู้ขายเป็นผู้ออกให้"ใบสําคัญคู่จ่าย" หมายความว่า หลักฐานการจ่ายเงินที่เป็นใบเสร็จรับเงิน หลักฐาน ของธนาคารแสดงการจ่ายเงินให้แก่เจ้าหนี้ หรือหลักฐานการนําเงินเข้าบัญชีเงินฝากของผู้รับที่ธนาคาร และให้รวมถึงใบนําส่งเงินต่อคลังด้วย"เงินสดย่อย" หมายความว่า เงินสดที่มีไว้ประจําสํานักงานและสํานักงานศาล เพื่อใช้จ่าย เป็นเงินยืมหรือเป็นค่าใช้จ่ายอื่นของสํานักงานและสํานักงานศาล"เงินยืม" หมายความว่า เงินที่สํานักงานหรือสํานักงานศาล แล้วแต่กรณี จ่ายให้แก่ ผู้ปฏิบัติงานยืมเพื่อเป็นค่าใช้จ่ายในการเดินทางไปราชการหรือการปฏิบัติราชการอื่นใด ทั้งนี้ ไม่ว่า จะจ่ายจากงบประมาณรายจ่ายหรือเงินนอกงบประมาณ"เงินรายได้แผ่นดิน" หมายความว่า เงินทั้งปวงที่สํานักงานหรือสํานักงานศาลจัดเก็บหรือ รับไว้เป็นกรรมสิทธิ์ตามกฎหมาย ระเบียบ ข้อบังคับ หรือจากนิติกรรมหรือนิติเหตุ และกฎหมาย ว่าด้วยวินัยการเงินการคลังของรัฐบัญญัติไม่ให้นําไปใช้จ่ายหรือหักไว้เพื่อการใด ๆ"ระบบอิเล็กทรอนิกส์" หมายความว่า ระบบการรับและจ่ายเงินของสํานักงานศาลปกครอง ด้วยวิธีการอิเล็กทรอนิกส์ หรือระบบเทคโนโลยีอื่นที่ ก.บ.ศป. กําหนดข้อ ๔ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ หลักเกณฑ์ วิธีการ และวิธีปฏิบัติเกี่ยวกับการเงินที่มิได้กําหนดไว้ในระเบียบนี้หรือ ในประกาศ คําสั่ง หลักเกณฑ์ และวิธีการของ ก.บ.ศป. ที่ออกเพื่อประโยชน์ในการปฏิบัติตามระเบียบนี้ ให้ปฏิบัติตามระเบียบกระทรวงการคลังว่าด้วยการเบิกเงินจากคลัง การรับเงิน การจ่ายเงิน การเก็บ รักษาเงิน และการนําเงินส่งคลัง โดยอนุโลมข้อ ๖ ให้เลขาธิการมีอํานาจกําหนดแบบพิมพ์ เอกสาร สมุดบัญชี ที่ใช้ในการเบิกเงิน การรับเงิน การจ่ายเงิน การเก็บรักษาเงิน และการนําเงินส่งคลัง ตลอดจนวิธีใช้แบบพิมพ์ดังกล่าวข้อ ๗ ให้ประธานกรรมการบริหารศาลปกครองเป็นผู้รักษาการตามระเบียบนี้ข้อ ๘ ให้ ก.บ.ศป. มีอํานาจออกประกาศ คําสั่ง หลักเกณฑ์และวิธีการ เพื่อประโยชน์ ในการปฏิบัติงานตามระเบียบนี้ รวมทั้งมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑ การรับเงิน ข้อ ๙ เมื่อพระราชบัญญัติงบประมาณรายจ่ายประจําปีหรือพระราชบัญญัติงบประมาณ รายจ่ายเพิ่มเติมใช้บังคับแล้ว ให้สํานักงานจัดทําแผนการเบิกจ่ายเงินประจําปี เพื่อเบิกเงินกับ กรมบัญชีกลาง และให้ฝากเงินดังกล่าวไว้กับธนาคารที่เป็นรัฐวิสาหกิจ หรือธนาคารที่กองทุนเพื่อ การฟื้นฟูและพัฒนาระบบสถาบันการเงินถือหุ้นเกินกึ่งหนึ่ง สําหรับเงินงบประมาณหนึ่งบัญชี และ เงินนอกงบประมาณหนึ่งบัญชีดอกเบี้ยซึ่งเกิดจากเงินฝากธนาคารตามวรรคหนึ่ง ให้นําส่งคลังเป็นรายได้แผ่นดินอย่างช้า ไม่เกินสามวันทําการ นับจากวันที่ธนาคารแจ้งหรือบันทึกแสดงยอดดอกเบี้ยในสมุดบัญชีเงินฝากธนาคาร ให้แล้วข้อ ๑๐ การรับเงินทุกรายการให้รับผ่านระบบอิเล็กทรอนิกส์ และจะต้องออกใบเสร็จรับเงิน ให้ผู้ชําระเงินไว้เป็นหลักฐานทุกครั้ง ไม่ว่าจะได้รับการร้องขอหรือไม่ในกรณีที่มีเหตุขัดข้องหรือมีความจําเป็นซึ่งไม่สามารถดําเนินการได้ตามวรรคหนึ่ง ให้รับเป็น เงินสดหรือเช็คหรือเอกสารแทนตัวเงินอื่นที่สํานักงานกําหนด พร้อมทั้งออกใบเสร็จรับเงินไว้เป็นหลักฐาน ทุกรายการ ดังนี้(๑) กรณีรับเป็นเช็ค ให้นําฝากธนาคารภายในวันเดียวกัน หรืออย่างช้าภายในวันทําการถัดไป(๒) กรณีรับเป็นเงินสด ให้เก็บรักษาไว้ในตู้นิรภัยของสํานักบริหารการเงินและต้นทุนหรือ สํานักงานศาล แล้วแต่กรณี โดยไม่สามารถนําไปใช้จ่ายเพื่อการใดได้ และให้นําฝากเข้าบัญชีธนาคาร อย่างน้อยเดือนละหนึ่งครั้ง แต่ถ้าเงินที่เก็บรักษาไว้ในวันใดยอดรวมเกินหนึ่งหมื่นบาท ให้นําฝาก เข้าบัญชีธนาคารโดยด่วน หรืออย่างช้าภายในวันทําการถัดไปหากวันใดที่มีการนําเช็คตาม (๑) ฝากเข้าบัญชีธนาคาร ให้นําเงินสดตาม (๒) ฝากเข้าบัญชี ธนาคารด้วย แม้ยอดเงินที่เก็บรักษาไว้ยังไม่เกินหนึ่งหมื่นบาทก็ตามข้อ ๑๑ ในการจัดเก็บหรือรับชําระเงินให้สํานักงานและสํานักงานศาลซึ่งมีหน้าที่จัดเก็บหรือ รับชําระเงินนั้นออกใบเสร็จรับเงิน หรือพิมพ์รายงานซึ่งเป็นหลักฐานการรับชําระเงินจากระบบ อิเล็กทรอนิกส์ตามที่เลขาธิการกําหนด เว้นแต่เป็นการรับชําระเงินค่าธรรมเนียม ค่าบริการหรือการรับ เงินอื่นใดที่มีเอกสารของทางราชการระบุจํานวนเงินที่รับชําระอันมีลักษณะเช่นเดียวกับใบเสร็จรับเงิน โดยเอกสารดังกล่าวจะต้องมีการควบคุมจํานวนที่รับจ่ายทํานองเดียวกันกับใบเสร็จรับเงิน หรือเป็น การรับเงินตามคําขอเบิกเงินจากคลังหรือเป็นการได้รับดอกเบี้ยจากบัญชีเงินฝากธนาคารของสํานักงานและ สํานักงานศาลในกรณีที่มีความจําเป็นต้องให้เจ้าหน้าที่ไปจัดเก็บหรือรับชําระเงินนอกที่ตั้งสํานักงานปกติ ให้ปฏิบัติเช่นเดียวกับวรรคหนึ่งข้อ ๑๒ การรับเงินทุกรายการจะต้องบันทึกเงินที่ได้รับในระบบอิเล็กทรอนิกส์ไว้ในบัญชีเงินสด หรือบัญชีเงินฝากธนาคารภายในวันที่ที่ได้รับเงินนั้น โดยแสดงให้ทราบว่าได้รับเงินตามเอกสารหลักฐาน ใดบ้างในกรณีที่มีการรับเงินภายหลังกําหนดเวลาปิดบัญชีสําหรับวันนั้นแล้ว ให้บันทึกการรับเงิน ในระบบอิเล็กทรอนิกส์ในวันทําการถัดไปกําหนดเวลาปิดบัญชีให้เป็นไปตามที่เลขาธิการกําหนดข้อ ๑๓ การออกใบเสร็จรับเงินให้ใช้ระบบอิเล็กทรอนิกส์ เว้นแต่กรณีที่มีความจําเป็น ไม่สามารถออกโดยระบบอิเล็กทรอนิกส์ก็ให้ใช้ใบเสร็จรับเงินที่ออกด้วยมือได้ให้ใช้ใบเสร็จรับเงินเล่มเดียวกันรับเงินทุกประเภท เว้นแต่เงินประเภทใดที่มีการรับชําระ เป็นประจําและมีจํานวนมากราย จะแยกใบเสร็จรับเงินเล่มหนึ่งสําหรับการรับชําระเงินประเภทนั้นก็ได้ข้อ ๑๔ ใบเสร็จรับเงินให้เป็นไปตามแบบที่เลขาธิการกําหนด และให้มีสําเนาเย็บติดไว้กับ เล่มอย่างน้อยหนึ่งฉบับใบเสร็จรับเงินที่ออกด้วยระบบอิเล็กทรอนิกส์ ให้เป็นไปตามที่เลขาธิการกําหนดข้อ ๑๕ ใบเสร็จรับเงิน ห้าม ขูด ลบ แก้ไข เพิ่มเติมจํานวนเงินหรือผู้ชําระเงินหากใบเสร็จรับเงินฉบับใดลงรายการผิดพลาด ให้ขีดฆ่าและยกเลิกใบเสร็จรับเงินนั้นทั้งฉบับ แล้วออกฉบับใหม่การยกเลิกใบเสร็จรับเงินตามวรรคสอง ให้เขียนหรือประทับคําว่า "ยกเลิก" ด้วยหมึกสีแดง ไว้ในใบเสร็จรับเงินนั้นและให้คงใบเสร็จรับเงินฉบับที่ยกเลิกติดไว้กับสําเนาเพื่อการตรวจสอบในกรณีที่ปรากฏในภายหลังว่า มีการลงรายการรับเงินผิดพลาดซึ่งมิใช่เป็นการเปลี่ยนแปลง จํานวนเงิน หรือตัวผู้ชําระเงิน ให้ผู้รับเงินแก้ไขโดยขีดฆ่าและลงลายมือชื่อกํากับไว้ด้วยข้อ ๑๖ ใบเสร็จรับเงินให้พิมพ์หมายเลขกํากับเล่มที่ และเลขที่เรียงกันไปทุกฉบับกรณีใบเสร็จรับเงินที่จัดพิมพ์จากระบบคอมพิวเตอร์ ซึ่งไม่สามารถพิมพ์หมายเลขกํากับเล่มได้ ให้พิมพ์หมายเลขกํากับเล่มเป็นปีงบประมาณแทนข้อ ๑๗ ให้สํานักงานและสํานักงานศาลจัดทําทะเบียนคุมใบเสร็จรับเงินไว้เพื่อให้ทราบและ ตรวจสอบได้ว่า ได้จัดพิมพ์ขึ้นจํานวนเท่าใด ได้จ่ายใบเสร็จรับเงินเล่มใด หมายเลขใดถึงหมายเลขใด ให้เจ้าหน้าที่ผู้ใดไปดําเนินการจัดเก็บเงินเมื่อวันเดือนปีใดข้อ ๑๘ การจ่ายใบเสร็จรับเงินให้หน่วยงานหรือเจ้าหน้าที่ไปจัดเก็บเงิน ให้พิจารณาจ่าย ในจํานวนที่เหมาะสมแก่ลักษณะงานที่ปฏิบัติ และให้มีหลักฐานการรับส่งใบเสร็จรับเงินนั้นไว้ด้วยข้อ ๑๙ ใบเสร็จรับเงินเล่มที่ใด เลขที่ใดถึงเลขที่ใด เมื่อหมดความจําเป็นต้องใช้ให้เจ้าหน้าที่ ที่รับใบเสร็จรับเงินนั้นไปส่งคืนให้สํานักงานหรือสํานักงานศาล แล้วแต่กรณี ที่จ่ายใบเสร็จรับเงินนั้น โดยไม่ชักช้าข้อ ๒๐ เมื่อสิ้นปีงบประมาณให้หัวหน้าการเงินและบัญชีซึ่งรับใบเสร็จรับเงินไปดําเนินการ จัดเก็บเงิน รายงานให้ผู้อํานวยการสํานักบริหารการเงินและต้นทุนหรือผู้อํานวยการสํานักงานศาล แล้วแต่กรณี ทราบว่า มีใบเสร็จรับเงินอยู่ในความรับผิดชอบเล่มใด หมายเลขใดถึงหมายเลขใด และ ได้ใช้ใบเสร็จรับเงินไปแล้วเล่มใด หมายเลขใดถึงหมายเลขใด อย่างช้าไม่เกินวันที่ ๓๑ ตุลาคม ของปีงบประมาณถัดไปข้อ ๒๑ ใบเสร็จรับเงินเล่มใด ใช้สําหรับรับเงินของปีงบประมาณใด ให้ใช้รับเงินภายใน ปีงบประมาณนั้นเท่านั้น เมื่อขึ้นปีงบประมาณใหม่ ให้ใช้ใบเสร็จรับเงินเล่มใหม่ ใบเสร็จรับเงินฉบับใด ยังไม่ได้ใช้ ให้คงติดไว้กับเล่ม แต่ให้ปรุ เจาะรู หรือประทับตราเลิกใช้ เพื่อให้เป็นที่สังเกตมิให้นํามาใช้ รับเงินได้อีกต่อไปข้อ ๒๒ เมื่อสิ้นเวลารับจ่ายเงินให้เจ้าหน้าที่ผู้มีหน้าที่จัดเก็บหรือรับชําระเงิน นําเงินสดหรือ เช็คหรือเอกสารแทนตัวเงินอื่นที่ได้รับ พร้อมกับสําเนาใบเสร็จรับเงินและเอกสารอื่นที่จัดเก็บในวันนั้น ทั้งหมดส่งต่อเจ้าหน้าที่การเงินของสํานักงานหรือสํานักงานศาลนั้น แล้วแต่กรณีข้อ ๒๓ ก่อนสิ้นวันทําการให้ผู้อํานวยการสํานักบริหารการเงินและต้นทุนหรือผู้อํานวยการ สํานักงานศาลหรือผู้ซึ่งได้รับมอบหมาย แล้วแต่กรณี ตรวจสอบจํานวนเงินที่สํานักงานหรือสํานักงานศาล ได้รับและจํานวนเงินที่นําส่งคลังที่ฝากธนาคารหรือที่คงเหลือเป็นเงินสดกับหลักฐานและรายการ ที่บันทึกไว้ในบัญชีเงินสดหรือบัญชีเงินฝากธนาคารว่าถูกต้องครบถ้วนหรือไม่ หากปรากฏว่าถูกต้องแล้ว ให้ผู้ตรวจแสดงยอดรวมเงินรับทั้งสิ้นตามใบเสร็จรับเงินทุกฉบับที่ได้รับในวันนั้นไว้ในสําเนาใบเสร็จรับเงิน ฉบับสุดท้ายและลงลายมือชื่อกํากับไว้ด้วยเมื่อได้ตรวจสอบความถูกต้องตามวรรคหนึ่งแล้ว ให้ผู้ตรวจแสดงยอดรวมเงินรับ ตามใบเสร็จรับเงิน ทุกฉบับและ/หรือรายงานซึ่งเป็นหลักฐานการรับชําระเงินจากระบบอิเล็กทรอนิกส์ ที่ได้รับในวันนั้น ทุกฉบับไว้ในสําเนาใบเสร็จรับเงินหรือรายงานซึ่งเป็นหลักฐานการรับชําระเงินจากระบบ อิเล็กทรอนิกส์ฉบับสุดท้ายและลงลายมือชื่อกํากับไว้ด้วยข้อ ๒๔ ให้สํานักงานและสํานักงานศาลเก็บรักษาสําเนาใบเสร็จรับเงินซึ่งสํานักงาน การตรวจเงินแผ่นดินยังมิได้ตรวจสอบไว้ในที่ปลอดภัย อย่าให้สูญหายหรือเสียหายได้ และ เมื่อได้ตรวจสอบแล้วให้เก็บไว้อย่างเอกสารธรรมดาได้ข้อ ๒๕ ให้สํานักงานและสํานักงานศาลดําเนินการเกี่ยวกับสําเนาใบเสร็จรับเงินที่ไม่เกี่ยวกับคดี และสําเนาใบเสร็จรับเงินที่เกี่ยวกับคดีซึ่งไม่ได้รวมไว้ในสํานวนคดี ตามข้อ ๒๔ ส่วนสําเนา ใบเสร็จรับเงินที่รวมไว้ในสํานวนคดีให้ถือปฏิบัติตามระเบียบศาลปกครองว่าด้วยการปลดทําลายสํานวนคดี และสํานวนบังคับคดีหมวด ๒ การจ่ายเงิน ส่วน ๑ การขออนุมัติและการอนุมัติให้จ่ายเงิน ข้อ ๒๖ การจ่ายเงินให้จ่ายได้เฉพาะตามที่มีกฎหมาย ระเบียบ ข้อบังคับ หรือมติคณะรัฐมนตรี กําหนดไว้ และผู้มีอํานาจอนุมัติจ่ายเงินอนุมัติให้จ่ายเงินได้ข้อ ๒๗ ให้ผู้มีอํานาจอนุมัติตามข้อ ๓๓ สั่งอนุมัติการจ่ายเงิน พร้อมกับลงลายมือชื่ออนุมัติ ในหลักฐานการขอเบิกเงินข้อ ๒๘ ก่อนเริ่มต้นใช้เงินงบประมาณประจําปี ให้หน่วยงานในสังกัดจัดทําทะเบียน คุมเงินงบประมาณ เพื่อควบคุมการใช้จ่ายงบประมาณ ในวงเงินที่หน่วยงานได้รับอนุมัติจัดสรร ตามแผนการใช้จ่ายเงินประจําปีข้อ ๒๙ การเบิกเงินตามแผนการใช้จ่ายเงินประจําปี ให้ดําเนินการให้เสร็จสิ้นในปีงบประมาณนั้นเมื่อสิ้นปีงบประมาณ หากไม่สามารถเบิกงบประมาณ และไม่ได้รับอนุมัติให้กันเงินไว้เบิก ข้ามปีงบประมาณ ให้สํานักงานรวบรวมเงินงบประมาณเหลือจ่ายส่งเป็นเงินรายรับของสํานักงานข้อ ๓๐ การขอเบิกเงินทุกกรณีให้ระบุวัตถุประสงค์ที่จะนําเงินนั้นไปจ่ายและห้ามมิให้ ขอเบิกเงินจนกว่าจะถึงกําหนด หรือใกล้จะถึงกําหนดจ่ายเงินเงินที่ขอเบิกเพื่อการใด ให้นําไปจ่ายเฉพาะเพื่อการนั้นเท่านั้น จะนําไปจ่ายเพื่อการอื่นไม่ได้ข้อ ๓๑ ค่าใช้จ่ายที่เกิดขึ้นในปีงบประมาณใด ให้เบิกเงินจากงบประมาณรายจ่ายประจําปีนั้น ไปจ่าย ในกรณีมีเหตุจําเป็น ไม่สามารถเบิกจากเงินงบประมาณรายจ่ายของปีนั้นได้ทัน ให้นําเสนอ เลขาธิการพร้อมชี้แจงเหตุผลความจําเป็นเพื่อพิจารณาอนุมัติการเบิกจ่ายเงินงบประมาณของ ปีงบประมาณถัดไปได้ แต่ค่าใช้จ่ายนั้นจะต้องไม่เป็นการก่อหนี้ผูกพันเกินงบประมาณรายจ่ายที่ได้รับ อนุมัติ และรายงานให้ ก.บ.ศป. เพื่อทราบด้วยข้อ ๓๒ ค่าใช้จ่ายตามประเภทที่เลขาธิการกําหนด ซึ่งมีลักษณะเป็นค่าใช้จ่ายประจํา หรือ ค่าใช้จ่ายอื่น ๆ ให้ถือว่าค่าใช้จ่ายนั้นเกิดขึ้นเมื่อสํานักงานหรือสํานักงานศาลได้รับแจ้งให้ชําระหนี้ และ ให้นํามาเบิกจ่ายจากงบประมาณรายจ่ายประจําปีที่ได้รับแจ้งให้ชําระหนี้ข้อ ๓๓ ให้เลขาธิการมีอํานาจอนุมัติจ่ายเงินตามระเบียบนี้ ซึ่งได้รับอนุมัติให้ดําเนินการ ตามแผนการใช้จ่ายเงินประจําปีตามระเบียบ ก.บ.ศป. ว่าด้วยการงบประมาณ ทั้งนี้ เลขาธิการ อาจมอบอํานาจให้ข้าราชการฝ่ายศาลปกครองดําเนินการแทนได้ โดยความเห็นชอบของ ก.บ.ศป.ในกรณีค่าใช้จ่ายดังต่อไปนี้ เมื่อได้มีการอนุมัติให้ดําเนินการในครั้งแรกแล้ว ให้ขออนุมัติ จ่ายเงินได้ โดยไม่ต้องขออนุมัติให้ดําเนินการในแต่ละครั้งอีก(๑) ค่าใช้จ่ายประเภทสาธารณูปโภค เช่น ค่าไฟฟ้า ค่าน้ําประปา ค่าโทรศัพท์(๒) ค่าเช่า ค่าใช้บริการ ค่าบัตรโดยสารเครื่องบินที่บริษัทการบินเรียกเก็บ(๓) ค่าธรรมเนียมในการโอนเงิน ค่าอากรเช็ค และค่าธรรมเนียมอื่นที่ธนาคารผู้รับฝากเงิน เรียกเก็บ(๔) ประโยชน์ตอบแทนอื่นที่สํานักงานต้องจ่ายตามปกติเป็นรายเดือน(๕) ค่าเบี้ยประชุม(๖) ค่าใช้จ่ายอื่นนอกจาก (๑) (๒) (๓) (๔) และ (๕) ตามที่เลขาธิการเสนอ โดยความเห็นชอบของ ก.บ.ศป.ค่าใช้จ่ายประเภทเงินเดือน เงินประจําตําแหน่ง ค่าจ้าง และประโยชน์ตอบแทนอื่นตามสิทธิ ที่สํานักงานต้องจ่ายตามปกติเป็นรายเดือน ให้เบิกจ่ายได้ โดยไม่ต้องขออนุมัติดําเนินการหรือขออนุมัติ เบิกจ่ายข้อ ๓๔ การจ่ายเงินจะต้องมีหลักฐานการจ่ายเงินไว้เพื่อประโยชน์ในการตรวจสอบข้อ ๓๕ การจ่ายเงินให้แก่ผู้รับเงินทุกรายการ จะต้องมีการบันทึกการจ่ายเงินไว้ในบัญชีเงินสด หรือบัญชีเงินฝากธนาคาร แล้วแต่กรณี ในวันที่จ่ายเงินนั้นข้อ ๓๖ ห้ามมิให้ผู้มีหน้าที่จ่ายเงินเรียกหลักฐานการจ่ายเงินหรือให้ผู้รับเงินลงลายมือชื่อ รับเงินในหลักฐานการจ่ายเงิน โดยที่ยังมิได้มีการจ่ายเงินให้แก่เจ้าหนี้หรือผู้มีสิทธิรับเงินข้อ ๓๗ การจ่ายเงินทุกรายการต้องมีการบันทึกการจ่ายเงินไว้ในบัญชีเงินสดหรือบัญชี เงินฝากธนาคาร และให้ผู้อํานวยการสํานักบริหารการเงินและต้นทุนหรือผู้อํานวยการสํานักงานศาลหรือ ผู้ซึ่งได้รับมอบหมายเป็นลายลักษณ์อักษร แล้วแต่กรณี ตรวจสอบการจ่ายเงินกับหลักฐานการจ่ายเงิน ทุกสิ้นวันส่วน ๒ วิธีปฏิบัติในการจ่ายเงิน ข้อ ๓๘ การจ่ายเงินให้จ่ายผ่านระบบอิเล็กทรอนิกส์ หรือจ่ายโดยการสั่งให้ธนาคารโอนเงิน จากบัญชีเงินฝากของสํานักงานหรือสํานักงานศาล แล้วแต่กรณี เข้าบัญชีของเจ้าหนี้หรือผู้มีสิทธิหรือ จ่ายโดยการยินยอมให้ธนาคารหักเงินจากบัญชีเงินฝากของสํานักงานหรือสํานักงานศาล แล้วแต่กรณี ให้แก่เจ้าหนี้หรือผู้มีสิทธิรับเงินที่เป็นหน่วยงานของรัฐ ยกเว้นในกรณีจ่ายจากเงินสดย่อยการจ่ายเงินโดยการยินยอมให้ธนาคารหักเงินจากบัญชีเงินฝากของสํานักงานหรือสํานักงานศาล ให้แก่เจ้าหนี้หรือผู้มีสิทธิรับเงินที่เป็นหน่วยงานของรัฐ ให้กระทําได้ต่อเมื่อได้รับความเห็นชอบจาก เลขาธิการแล้วการจ่ายเงินเป็นเช็คหรือเงินสด ให้กระทําได้เฉพาะในกรณีที่มีเหตุขัดข้องหรือมีความจําเป็น เร่งด่วน ซึ่งไม่สามารถดําเนินการตามวรรคหนึ่งได้ข้อ ๓๙ ในกรณีที่ต้องจ่ายเงินเป็นเช็ค ตามข้อ ๓๘ วรรคสาม ให้เขียนเช็คสั่งจ่ายและ สั่งจ่ายเช็ค ดังนี้(๑) การเขียนเช็คสั่งจ่าย(ก) การจ่ายเงินให้แก่เจ้าหนี้ ให้ออกเช็คสั่งจ่ายในนามของเจ้าหนี้ ขีดฆ่าคําว่า "หรือตามคําสั่ง" หรือ "หรือผู้ถือ" ออก และขีดคร่อมด้วย(ข) ในกรณีสั่งจ่ายเงินด้วยเช็ค เพื่อเบิกเงินสดมาจ่ายให้ออกเช็คสั่งจ่ายในนามเจ้าหน้าที่ ผู้ได้รับมอบหมายและขีดฆ่าคําว่า "หรือตามคําสั่ง" หรือ "หรือผู้ถือ" ออก ห้ามออกเช็คโดยไม่ระบุ ชื่อผู้รับเงิน ห้ามออกเช็คสั่งจ่ายเงินสด(ค) การเขียนหรือพิมพ์จํานวนเงินในเช็คที่เป็นตัวเลขและตัวอักษรให้เขียนหรือพิมพ์ ให้ชิดเส้น และชิดคําว่า "บาท" หรือขีดเส้นหน้าจํานวนเงินทั้งตัวเลข และตัวอักษร โดยไม่มีช่องว่าง ที่จะเขียนหรือพิมพ์จํานวนเงินเพิ่มเติมได้ และให้ขีดเส้นตรงหลังชื่อสกุล ชื่อบริษัท หรือห้างหุ้นส่วน จนชิดคําว่า "หรือตามคําสั่ง" หรือ "หรือผู้ถือ" แล้วแต่กรณี โดยมิให้มีการเขียนหรือพิมพ์ชื่อบุคคลอื่น เพิ่มเติมได้อีก(๒) การสั่งจ่ายเช็คของสํานักงานและสํานักงานศาลทุกครั้ง จะต้องลงลายมือชื่อผู้มีอํานาจ ลงนามในเช็ค หากมีการระบุรายการในเช็คผิดพลาดให้ยกเลิกเช็ค โดยประทับคําว่า "ยกเลิก" ด้วยหมึกสีแดงไว้ที่ด้านหน้าเช็คนั้น และให้คงเช็คที่ยกเลิกนั้นไว้กับต้นขั้วเพื่อการตรวจสอบข้อ ๔๐ การจ่ายเงินโดยการยินยอมให้ธนาคารหักเงินจากบัญชีเงินฝากของสํานักงานให้แก่ เจ้าหนี้หรือผู้มีสิทธิรับเงินที่เป็นหน่วยงานของรัฐให้ปฏิบัติ ดังนี้(๑) ให้เจ้าหนี้หรือผู้มีสิทธิรับเงินแสดงเจตนาขอรับเงินผ่านธนาคารโดยวิธีหักเงินจากบัญชีเงินฝาก ของสํานักงาน(๒) ให้สํานักงานยื่นคําขอแสดงความประสงค์ให้ธนาคารหักเงินจากบัญชีเงินฝากของสํานักงาน เพื่อชําระหนี้ให้แก่เจ้าหนี้หรือผู้มีสิทธิรับเงิน แล้วสําเนาคู่ฉบับไว้เป็นหลักฐาน จํานวน ๑ ชุด(๓) เมื่อธนาคารดําเนินการหักเงินชําระหนี้ให้แก่เจ้าหนี้หรือผู้มีสิทธิรับเงินแล้ว ให้สํานักงาน จัดพิมพ์รายงานสรุปการนําส่งเงินจากระบบงานทางสื่ออิเล็กทรอนิกส์หรือสื่อเทคโนโลยีสารสนเทศ ประเภทอื่นของเจ้าหนี้หรือผู้มีสิทธิรับเงิน(๔) ให้ใช้คําขอตาม (๒) ข้อมูลการนําส่งเงิน และรายงานสรุปการนําส่งเงินเป็นหลักฐาน การจ่ายเงินข้อ ๔๑ ให้บุคคลดังต่อไปนี้ เป็นผู้มีอํานาจสั่งจ่ายเงินงบประมาณ(๑) สํานักงาน ให้เป็นอํานาจของเลขาธิการหรือรองเลขาธิการผู้ซึ่งเลขาธิการมอบหมาย ลงนามร่วมกับผู้อํานวยการสํานักบริหารการเงินและต้นทุน(๒) สํานักงานศาล ให้ผู้อํานวยการสํานักงานศาลลงนามร่วมกับผู้อํานวยการกลุ่มบริหารทั่วไปส่วน ๓ หลักฐานการจ่ายเงิน ข้อ ๔๒ การจ่ายเงินของสํานักงานหรือสํานักงานศาลให้ใช้หลักฐานการจ่ายเงินซึ่งแสดงว่า ได้มีการจ่ายเงินให้แก่ผู้รับหรือเจ้าหนี้ตามข้อผูกพันโดยถูกต้องแล้ว ซึ่งผู้รับเงินเป็นผู้ออกให้ หรือรายงาน การจ่ายเงินจากระบบอิเล็กทรอนิกส์ หรือเอกสารอื่นใดที่เลขาธิการกําหนดเป็นหลักฐานการจ่ายเงินข้อ ๔๓ หลักฐานการจ่ายเงินที่เป็นใบเสร็จรับเงินซึ่งผู้รับเงินออกให้ อย่างน้อยต้องมีรายการ ดังต่อไปนี้(๑) ชื่อ สถานที่อยู่ หรือที่ทําการของผู้รับเงิน(๒) วัน เดือน ปีที่รับเงิน(๓) รายการแสดงการรับเงินระบุว่าเป็นค่าอะไร(๔) จํานวนเงิน ทั้งตัวเลขและตัวอักษร(๕) ลายมือชื่อของผู้รับเงินข้อ ๔๔ กรณีผู้ปฏิบัติงานจ่ายเงินไปโดยได้รับใบเสร็จรับเงิน ซึ่งมีรายการไม่ครบถ้วน ตามข้อ ๔๓ หรือซึ่งตามลักษณะไม่อาจเรียกใบเสร็จรับเงินจากผู้รับเงินได้ ให้ผู้ปฏิบัติงานนั้น ทําใบรับรองแทนใบเสร็จรับเงิน หรือใบสําคัญรับเงิน แล้วแต่กรณี เพื่อนํามาเป็นเอกสารประกอบ การขอเบิกเงินต่อสํานักงานหรือสํานักงานศาล แล้วแต่กรณีในกรณีที่ได้รับใบเสร็จรับเงินแล้วแต่เกิดสูญหาย ให้ใช้สําเนาใบเสร็จรับเงินซึ่งผู้รับเงินรับรอง เป็นเอกสารประกอบการขอเบิกเงินแทนได้ในกรณีที่ไม่อาจขอสําเนาใบเสร็จรับเงินตามวรรคสองได้ ให้ผู้ปฏิบัติงานนั้นทําใบรับรอง แทนใบเสร็จรับเงิน โดยชี้แจงเหตุผล พฤติการณ์ที่สูญหายหรือไม่อาจขอสําเนาใบเสร็จรับเงินได้ และรับรองว่ายังไม่เคยนําใบเสร็จรับเงินนั้นมาเบิกจ่าย แม้พบภายหลังก็จะไม่นํามาเบิกจ่ายอีก แล้วเสนอเลขาธิการเพื่อพิจารณาอนุมัติ เมื่อได้รับอนุมัติแล้วให้ใช้ใบรับรองนั้นเป็นหลักฐานประกอบ การขอเบิกเงินได้ข้อ ๔๕ กรณีหลักฐานการจ่ายเงินของสํานักงานหรือสํานักงานศาลสูญหาย ให้ถือปฏิบัติ ตามวิธีการที่เลขาธิการกําหนดข้อ ๔๖ ให้เจ้าหน้าที่การเงินผู้จ่ายเงินประทับตรา "จ่ายเงินแล้ว" โดยลงลายมือชื่อรับรอง การจ่าย และระบุชื่อผู้จ่ายเงินด้วยตัวบรรจง พร้อมทั้งลง วัน เดือน ปีที่จ่ายเงินกํากับไว้ในหลักฐาน การจ่ายเงินทุกฉบับ เพื่อป้องกันการเบิกซ้ํา และเพื่อประโยชน์ในการตรวจสอบในกรณีที่หลักฐานการจ่ายเงินเป็นภาษาต่างประเทศ ให้ผู้จ่ายเงินทําใบรับรองการจ่ายเงิน โดยระบุรายการแสดงการจ่ายเงิน วัน เดือน ปีที่จ่ายเงิน จํานวนเงิน และลงลายมือชื่อ พร้อมทั้ง แนบใบสําคัญ (ถ้ามี) หรือใบเสร็จรับเงินดังกล่าวไปพร้อมกับใบรับรองเพื่อตรวจสอบด้วย โดยให้มี คําแปลเป็นภาษาไทยตามรายการในข้อ ๔๓ ไว้ด้วย และให้ผู้ปฏิบัติงานที่ขอเบิกเงินลงลายมือชื่อรับรอง คําแปลด้วยข้อ ๔๗ ถ้าผู้ปฏิบัติงานและผู้รับบํานาญที่มีสิทธิรับเงินไม่สามารถมารับเงินด้วยตนเองได้ จะมอบฉันทะให้ผู้อื่นเป็นผู้รับเงินแทนก็ได้ โดยใช้ใบมอบฉันทะตามแบบที่เลขาธิการกําหนดการจ่ายเงินให้แก่บุคคลนอกจากที่กําหนดในวรรคหนึ่ง หากบุคคลนั้นไม่สามารถมารับเงินได้ ด้วยตนเอง จะทําหนังสือมอบอํานาจให้ผู้อื่นเป็นผู้รับเงินแทนก็ได้ โดยจะต้องมีใบมอบอํานาจ แนบมาด้วยการจ่ายเงินให้แก่เจ้าหนี้ในกรณีที่มีการโอนสิทธิเรียกร้อง ให้เป็นไปตามหลักเกณฑ์และวิธีการ ที่เลขาธิการกําหนดข้อ ๔๘ การจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู้รับเงินได้ ให้ผู้จ่ายเงิน ทําใบสําคัญรับเงิน โดยให้ผู้รับเงินลงชื่อรับเงินในใบสําคัญรับเงินเพื่อเป็นหลักฐานการจ่ายเงินข้อ ๔๙ หลักฐานการจ่ายเงินต้องพิมพ์หรือเขียนด้วยหมึก การแก้ไขหลักฐานการจ่ายเงิน ให้ใช้วิธีขีดฆ่าแล้วพิมพ์หรือเขียนใหม่ และให้ผู้รับเงินลงลายมือชื่อกํากับไว้ทุกแห่งข้อ ๕๐ ให้สํานักงานเก็บรักษาหลักฐานการจ่ายเงินไว้ในที่ปลอดภัย มิให้สูญหายหรือ เสียหายได้ ทั้งนี้ เมื่อสํานักงานการตรวจเงินแผ่นดินได้ตรวจสอบแล้ว ให้เก็บอย่างเอกสารธรรมดาได้ส่วน ๔ การจ่ายเงินเดือนและค่าจ้าง ข้อ ๕๑ การจ่ายเงินเดือนและค่าจ้างให้แก่ผู้ปฏิบัติงาน ให้จ่ายผ่านธนาคารที่สํานักงานกําหนด โดยให้ผู้ปฏิบัติงานแต่ละรายมีหน้าที่ไปขอเปิดบัญชีกับธนาคารดังกล่าวข้อ ๕๒ ในวันก่อนกําหนดการจ่ายเงินเดือนและค่าจ้างอย่างน้อยสามวันทําการ ให้สํานัก บริหารการเงินและต้นทุนนําเงินเดือนและค่าจ้างคงเหลือสุทธิเข้าบัญชีเงินฝากธนาคารของผู้ปฏิบัติงาน แต่ละรายเพื่อที่ผู้ปฏิบัติงานจะสามารถเบิกเงินจากธนาคารได้ตามกําหนดเวลา และให้ขอหลักฐาน การนําเงินเข้าบัญชีธนาคารดังกล่าวเก็บไว้เป็นหลักฐานทางบัญชีต่อไปข้อ ๕๓ ให้สํานักบริหารการเงินและต้นทุนจัดทําสลิปเงินเดือนลงในระบบอินทราเน็ตของ สํานักงานเพื่อให้ผู้ปฏิบัติงานทราบส่วน ๕ การจ่ายเงินยืม ข้อ ๕๔ การจ่ายเงินยืมของสํานักงานและสํานักงานศาล จะจ่ายได้แต่เฉพาะที่ผู้ยืมได้ทํา สัญญาการยืมเงินตามแบบที่เลขาธิการกําหนด และเลขาธิการหรือผู้ซึ่งเลขาธิการมอบหมายหรือ ผู้อํานวยการสํานักงานศาล แล้วแต่กรณี ได้อนุมัติให้จ่ายเงินยืมตามสัญญาการยืมเงินนั้นแล้ว โดยผ่าน ระบบอิเล็กทรอนิกส์การอนุมัติให้ยืมเงินเพื่อใช้ในราชการให้ผู้มีอํานาจพิจารณาอนุมัติให้ยืมเฉพาะเท่าที่จําเป็นข้อ ๕๕ สัญญาการยืมเงินให้ผู้ยืมยื่นต่อผู้มีอํานาจอนุมัติตามที่กําหนดไว้ในข้อ ๓๓ และ สัญญาการยืมเงินให้จัดทําขึ้นสองฉบับ พร้อมกับมอบให้สํานักบริหารการเงินและต้นทุนหรือสํานักงานศาล แล้วแต่กรณี เก็บรักษาไว้เป็นหลักฐานหนึ่งฉบับ และให้ผู้ยืมเก็บไว้หนึ่งฉบับข้อ ๕๖ กรณีที่ต้องจ่ายเงินยืมสําหรับการปฏิบัติราชการที่ติดต่อคาบเกี่ยวจากปีงบประมาณ ปัจจุบันไปถึงปีงบประมาณถัดไป ให้เบิกจากเงินยืมงบประมาณในปีปัจจุบัน โดยให้ถือว่าเป็นรายจ่าย ของงบประมาณปีปัจจุบัน และให้ใช้จ่ายเงินยืมคาบเกี่ยวในปีงบประมาณถัดไป ดังต่อไปนี้(๑) เงินยืมสําหรับค่าใช้จ่ายในการเดินทางไปราชการ ให้ใช้จ่ายได้ไม่เกินเก้าสิบวันนับแต่ วันเริ่มต้นปีงบประมาณใหม่(๒) เงินยืมสําหรับปฏิบัติราชการอื่น ๆ ให้ใช้จ่ายได้ไม่เกินสามสิบวันนับแต่วันเริ่มต้น ปีงบประมาณใหม่ข้อ ๕๗ การเบิกเงินเพื่อจ่ายเป็นเงินยืมให้แก่ผู้ปฏิบัติงานในสังกัดยืมเพื่อปฏิบัติราชการ ให้กระทําได้เฉพาะงบรายจ่ายหรือรายการ ดังต่อไปนี้(๑) เพื่อการจัดซื้อหรือจ้างที่จําเป็นและเร่งด่วน(๒) ค่าใช้จ่ายด้านบริหารจัดการที่เบิกจ่ายในลักษณะค่าตอบแทนใช้สอยและวัสดุอันเกี่ยวเนื่อง กับการปฏิบัติราชการข้อ ๕๘ การจ่ายเงินยืมเพื่อเป็นค่าใช้จ่ายในการเดินทางไปราชการในราชอาณาจักร ให้จ่ายได้ สําหรับระยะเวลาการเดินทางที่ไม่เกินเก้าสิบวัน หากมีความจําเป็นจะต้องจ่ายเกินกว่ากําหนดเวลาดังกล่าว สํานักงานหรือสํานักงานศาล แล้วแต่กรณี ต้องขออนุมัติจากเลขาธิการก่อนข้อ ๕๙ การส่งใช้เงินยืม ให้ปฏิบัติดังนี้(๑) การยืมเงินเพื่อซื้อวัสดุ ให้ส่งใช้เงินยืมให้เสร็จสิ้นภายในสิบวันนับแต่วันที่ได้รับเงิน(๒) การยืมเงินเพื่อเดินทางไปราชการ ให้ส่งใบสําคัญพร้อมเงินเหลือจ่าย (ถ้ามี) ส่งใช้เงินยืม ให้เสร็จสิ้นภายในสิบห้าวันนับจากวันที่กลับจากการปฏิบัติราชการ หากไม่ได้เดินทางตามที่กําหนด ให้นําเงินยืมทั้งสิ้นที่ได้รับส่งคืนทันที(๓) การยืมเงินเพื่อเป็นค่าใช้จ่ายอื่นนอกจาก (๑) และ (๒) ให้ส่งใช้เงินยืมภายในสิบห้าวัน นับจากวันเสร็จสิ้นภาระหน้าที่ข้อ ๖๐ ผู้ยืมเงินจะต้องใช้เงินตามที่ระบุไว้ในรายการ และวัตถุประสงค์ในสัญญาการยืมเงินเท่านั้นข้อ ๖๑ เมื่อผู้ยืมส่งหลักฐานการจ่ายเงินและ/หรือเงินเหลือจ่ายที่ยืม (ถ้ามี) เพื่อส่งใช้เงินยืม ให้เจ้าหน้าที่การเงินผู้รับคืนบันทึกการรับคืนในสัญญาการยืมเงิน พร้อมทั้งออกใบเสร็จรับเงิน (ถ้ามี) และใบรับใบสําคัญตามแบบที่เลขาธิการกําหนด ซึ่งส่งใช้เงินยืม ให้ผู้ยืมไว้เป็นหลักฐานข้อ ๖๒ ในกรณีที่ผู้ยืมมิได้ชําระคืนเงินยืมหรือส่งใช้เงินยืมภายในกําหนด ให้ผู้อํานวยการ สํานักบริหารการเงินและต้นทุนหรือผู้อํานวยการสํานักงานศาล แล้วแต่กรณี เรียกให้ชดใช้เงินยืม ตามเงื่อนไขในสัญญาการยืมเงินให้เสร็จสิ้นไปโดยเร็ว อย่างช้าไม่เกินสิบห้าวันนับแต่วันครบกําหนดในกรณีที่ไม่อาจปฏิบัติได้ตามวรรคหนึ่ง ให้รายงานให้เลขาธิการทราบ เพื่อพิจารณาสั่งการ บังคับเรียกให้ชดใช้เงินยืมตามเงื่อนไขในสัญญาการยืมเงินให้เสร็จสิ้นไปโดยเร็ว อย่างช้าไม่เกินสามสิบวัน นับแต่วันครบกําหนดตามสัญญาการยืมเงินข้อ ๖๓ สัญญาการยืมเงินซึ่งยังไม่ได้ชําระคืนเงินยืมหรือส่งใช้เงินยืมให้เสร็จสิ้น จะต้องเก็บ รักษาไว้ในที่ปลอดภัย อย่าให้สูญหาย และเมื่อผู้ยืมได้ชําระคืนเงินยืมหรือส่งใช้เงินยืมครบถ้วนแล้ว ให้ระบุคําว่า "ส่งใช้เงินยืมแล้ว" ในสัญญาการยืมเงินฉบับนั้นทันที และให้เก็บรักษาเช่นเดียวกับ หลักฐานการจ่ายเงินส่วน ๖ เงินสดย่อย ข้อ ๖๔ ให้สํานักงานและสํานักงานศาลมีเงินสดย่อยไว้สํารองจ่ายในแต่ละวันตามจํานวน ที่เลขาธิการกําหนดข้อ ๖๕ ให้ผู้อํานวยการสํานักบริหารการเงินและต้นทุนหรือผู้อํานวยการสํานักงานศาล หรือ ผู้ซึ่งได้รับมอบหมาย แล้วแต่กรณี เป็นผู้มีหน้าที่ดูแลเงินสดย่อยข้อ ๖๖ การจ่ายเงินจากเงินสดย่อยให้จ่ายผ่านระบบอิเล็กทรอนิกส์สําหรับค่าใช้จ่ายต่าง ๆ ดังนี้(๑) เป็นหนี้ที่ต้องชําระด้วยเงินสด ซึ่งผู้ขายไม่ยินยอมรับชําระหนี้ด้วยเช็คและเป็นสินค้า ที่ไม่สามารถจัดซื้อจากผู้ขายรายอื่นได้ หรือจัดซื้อจากผู้ขายรายอื่นได้ แต่ไม่สะดวก(๒) จ่ายตามใบสั่งซื้อซึ่งมีราคาไม่เกินหนึ่งหมื่นบาท(๓) เป็นการยืมซื้อของหรือค่าใช้จ่ายในการปฏิบัติราชการ(๔) เป็นการทดรองจ่ายเงินสวัสดิการต่าง ๆ ให้แก่ข้าราชการศาลปกครอง พนักงานราชการ หรือลูกจ้างสํานักงาน ทั้งนี้ เฉพาะเงินสวัสดิการที่จะต้องขอเบิกจากกรมบัญชีกลางหรือสํานักงานคลัง จังหวัดข้อ ๖๗ เงินสดย่อยคงเหลือในแต่ละวันเฉพาะที่เป็นเงินสด ให้เก็บรักษาไว้ในตู้นิรภัย เว้นแต่ ในกรณีที่ไม่มีตู้นิรภัยให้เก็บรักษาไว้ในที่ปลอดภัย ณ ที่ทําการ โดยปฏิบัติตามข้อกําหนดเรื่อง การเก็บรักษาเงินของสํานักงานข้อ ๖๘ จํานวนเงินสดย่อยในระยะเวลาใดระยะเวลาหนึ่ง จะต้องมีจํานวนที่ตรวจสอบได้แน่นอน การรับจ่ายเงินสดย่อยทุกรายการจะต้องลงรายการบัญชีในทะเบียนคุมเงินสดย่อย ข้อ ๖๙ จํานวนเงินสดย่อยในแต่ละวัน จะต้องประกอบด้วย(๑) จํานวนเงินสดและเงินฝากธนาคารคงเหลือ(๒) หลักฐานการจ่ายเงินที่ได้ทดรองจ่ายเงินไปแล้ว(๓) สัญญาการยืมเงินเมื่อใดที่เจ้าหน้าที่เห็นว่าเงินสดย่อยจะมีไม่เพียงพอ ให้จัดทํารายงานเบิกเงินชดเชยจํานวน เท่ากับหลักฐานการจ่ายเงินที่ได้ทดรองจ่ายเงินไปแล้วรวมกับสัญญาการยืมเงิน เพื่อนํามาสมทบกับ จํานวนเงินสดย่อยคงเหลือต่อไปข้อ ๗๐ การยืมเงินจากเงินสดย่อย ผู้ยืมจะต้องปฏิบัติตามหลักเกณฑ์ว่าด้วยการจ่ายเงินยืม ในส่วนที่ ๕ข้อ ๗๑ ในกรณีที่มีการเปลี่ยนตัวผู้มีหน้าที่ดูแลเงินสดย่อย ให้ตรวจสอบยอดเงินคงเหลือ รายการหลักฐานการจ่ายเงิน และสัญญาการยืมเงินที่ยังไม่ได้เบิกชดเชย และให้ส่งมอบงานเป็น ลายลักษณ์อักษรหมวด ๓ การเก็บรักษาเงิน ส่วน ๑ ตู้นิรภัย ข้อ ๗๒ ให้สํานักงานและสํานักงานศาลจัดให้มีตู้นิรภัยสําหรับเก็บรักษาเงินสด หรือเช็ค หรือเอกสารแทนตัวเงินอื่น หรือเอกสารสิทธิและเอกสารแสดงสิทธิของสํานักงานและสํานักงานศาลสําหรับสํานักงานศาลที่ยังไม่มีตู้นิรภัย ให้เก็บรักษาเงินสดหรือเช็คหรือเอกสารแทนตัวเงินอื่น หรือเอกสารสิทธิและเอกสารแสดงสิทธิของสํานักงานศาลไว้ในที่ปลอดภัยของสํานักงานศาลนั้นข้อ ๗๓ ตู้นิรภัยของสํานักงานและสํานักงานศาล ให้ตั้งไว้ในที่มั่นคงปลอดภัยในสํานักงาน และสํานักงานศาลข้อ ๗๔ ลูกกุญแจตู้นิรภัยตู้หนึ่ง ๆ ให้มีอย่างน้อยสองสํารับ แต่ละสํารับไม่น้อยกว่าสองดอก แต่ไม่เกินสามดอก โดยแต่ละดอกต้องมีลักษณะต่างกัน สํารับหนึ่งมอบให้กรรมการเก็บรักษาเงินเป็น ผู้เก็บรักษา นอกนั้นให้เลขาธิการหรือผู้อํานวยการสํานักงานศาล แล้วแต่กรณี เป็นผู้เก็บรักษาไว้ และ ให้บรรจุในลักษณะหีบห่อ โดยให้กรรมการเก็บรักษาเงินลงลายมือชื่อกํากับรอยปิดผนึก และในกรณีที่มี การเปิดและปิดหีบห่อให้กระทําต่อหน้ากรรมการเก็บรักษาเงินในกรณีที่ตู้นิรภัยมีรหัสประกอบให้บรรจุรหัสใส่ซองปิดผนึกเก็บไว้ พร้อมกับลูกกุญแจตามที่ กําหนดไว้ในวรรคหนึ่งส่วน ๒ กรรมการเก็บรักษาเงิน ข้อ ๗๕ ให้เลขาธิการแต่งตั้งข้าราชการฝ่ายศาลปกครองของสํานักงานและสํานักงานศาล ซึ่งดํารงตําแหน่งประเภททั่วไป ไม่ต่ํากว่าระดับชํานาญงาน หรือประเภทวิชาการ ไม่ต่ํากว่าระดับชํานาญการ อย่างน้อยสามคนเป็นกรรมการเก็บรักษาเงิน พร้อมทั้งแต่งตั้งผู้ที่จะเป็นกรรมการเก็บรักษาเงินแทน กรณีกรรมการผู้เก็บรักษาเงินไม่สามารถปฏิบัติหน้าที่ได้ข้อ ๗๖ ให้กรรมการเก็บรักษาเงินเป็นผู้ถือลูกกุญแจตู้นิรภัย ในกรณีที่ตู้นิรภัยมีที่ใส่กุญแจ จํานวนเท่ากับจํานวนกรรมการ ให้กรรมการถือลูกกุญแจคนละดอก แต่ถ้าตู้นิรภัยมีที่ใส่กุญแจจํานวน น้อยกว่าจํานวนกรรมการ ให้กรรมการที่อาวุโสถือลูกกุญแจคนละดอกในกรณีที่ตู้นิรภัยมีรหัสประกอบ ให้กรรมการผู้มีอาวุโสสูงสุดเก็บรักษารหัสด้วย ถ้าต้องมี การส่งมอบลูกกุญแจเป็นการชั่วคราวและกรรมการผู้ส่งมอบกุญแจถือรหัสอยู่ ให้ส่งมอบรหัสไปพร้อมกับ ลูกกุญแจด้วยข้อ ๗๗ การส่งมอบและรับมอบลูกกุญแจระหว่างกรรมการกับผู้ที่ได้รับมอบหมายให้ทําหน้าที่ กรรมการแทนชั่วคราว ให้กรรมการผู้ส่งมอบและกรรมการผู้รับมอบตรวจนับตัวเงิน และหลักฐาน แทนตัวเงินซึ่งเก็บรักษาไว้ในตู้นิรภัยให้ถูกต้องตามรายการเงินคงเหลือประจําวัน แล้วทําบันทึก การส่งมอบและรับมอบพร้อมกับลงลายมือชื่อกรรมการทุกคนไว้ในรายงานเงินคงเหลือประจําวันนั้นด้วยห้ามมิให้กรรมการผู้เก็บรักษาลูกกุญแจมอบลูกกุญแจให้ผู้อื่นทําหน้าที่แทน เว้นแต่เป็น การมอบให้ผู้ซึ่งได้รับแต่งตั้งเป็นกรรมการชั่วคราวข้อ ๗๘ กรรมการเก็บรักษาเงินจะต้องเก็บรักษาลูกกุญแจตู้นิรภัยไว้ในที่ปลอดภัย อย่าให้สูญหาย หรือให้ผู้ใดลักลอบนําไปพิมพ์แบบลูกกุญแจได้ หากปรากฏว่าลูกกุญแจสูญหายหรือมีกรณีสงสัยว่า จะมีผู้ปลอมแปลงลูกกุญแจ หรือนําไปพิมพ์แบบลูกกุญแจเพิ่มโดยไม่ชอบ ให้รีบรายงานเลขาธิการ หรือผู้อํานวยการสํานักงานศาลทราบ แล้วแต่กรณี เพื่อสั่งการโดยด่วนส่วน ๓ การเก็บรักษาเงิน ข้อ ๗๙ ภายหลังกําหนดเวลาปิดบัญชีในแต่ละวัน ให้หัวหน้าการเงินและบัญชีหรือเจ้าหน้าที่ การเงิน แล้วแต่กรณี นําเงินที่จะเก็บรักษาพร้อมรายงานเงินคงเหลือประจําวันส่งมอบต่อคณะกรรมการ เก็บรักษาเงินหากวันใดไม่มีเงินสดคงเหลือ จะไม่ทํารายงานเงินคงเหลือประจําวันสําหรับวันนั้นก็ได้ แต่ให้หมายเหตุไว้ในรายงานเงินคงเหลือประจําวันที่มีการรับจ่ายเงินของวันถัดไปให้ทราบด้วยให้คณะกรรมการเก็บรักษาเงินและหัวหน้าการเงินและบัญชีหรือเจ้าหน้าที่การเงินร่วมกัน ตรวจสอบเงินและหลักฐานแทนตัวเงินกับรายงานเงินคงเหลือประจําวัน เมื่อปรากฏว่าถูกต้องแล้วให้นํา เงินเข้าเก็บรักษาในตู้นิรภัย โดยให้กรรมการทุกคนและเจ้าหน้าที่ดังกล่าวลงลายมือชื่อในรายงาน เงินคงเหลือประจําวันไว้เป็นหลักฐาน และให้กรรมการใส่กุญแจตู้นิรภัยให้เรียบร้อยข้อ ๘๐ รายงานเงินคงเหลือประจําวัน เมื่อกรรมการเก็บรักษาเงินได้ลงลายมือชื่อแล้ว ให้หัวหน้าการเงินและบัญชีหรือเจ้าหน้าที่การเงินหรือผู้ซึ่งได้รับมอบหมาย เสนอรายงานเงินคงเหลือ ประจําวันในวันทําการถัดไป ต่อเลขาธิการหรือผู้ซึ่งเลขาธิการมอบหมายหรือผู้อํานวยการสํานักงานศาล แล้วแต่กรณี เพื่อทราบข้อ ๘๑ ในกรณีที่ปรากฏว่าเงินที่ได้รับมอบให้เก็บรักษาไม่ตรงกับจํานวนเงินซึ่งแสดงไว้ใน รายงานเงินคงเหลือประจําวัน ให้คณะกรรมการเก็บรักษาเงินและเจ้าหน้าที่ผู้นําส่งร่วมกันบันทึกจํานวน ที่ตรวจนับได้นั้นไว้ในรายงานคงเหลือประจําวันและลงลายมือชื่อทุกคน แล้วนําเงินเข้าเก็บในตู้นิรภัย โดยปฏิบัติตามข้อ ๗๙ และให้กรรมการเก็บรักษาเงินรายงานให้เลขาธิการหรือผู้อํานวยการสํานักงานศาล แล้วแต่กรณี ทราบทันที เพื่อพิจารณาสั่งการต่อไปข้อ ๘๒ ในวันทําการถัดไป หากจะต้องนําเงินออกจ่าย ให้คณะกรรมการเก็บรักษาเงิน มอบเงินที่เก็บรักษาทั้งหมด ให้หัวหน้าการเงินและบัญชีหรือเจ้าหน้าที่การเงิน แล้วแต่กรณี รับไปจ่าย โดยลงลายมือชื่อรับเงินไว้ในรายงานเงินคงเหลือประจําวันก่อนวันทําการที่รับเงินไปจ่ายนั้นข้อ ๘๓ การเปิดตู้นิรภัย ให้คณะกรรมการเก็บรักษาเงินและเจ้าหน้าที่การเงินตรวจสภาพ กุญแจและตู้นิรภัยก่อน เมื่อปรากฏว่าอยู่ในสภาพเรียบร้อยจึงเปิดได้หากปรากฏว่ากุญแจหรือตู้นิรภัยอยู่ในสภาพไม่เรียบร้อย หรือมีพฤติการณ์อื่นใดที่สงสัยว่า มีการทุจริต ให้กรรมการเก็บรักษาเงินหรือหัวหน้าการเงินและบัญชีหรือเจ้าหน้าที่การเงินรายงานต่อ เลขาธิการหรือผู้อํานวยการสํานักงานศาล แล้วแต่กรณี ทราบทันที เพื่อพิจารณาสั่งการโดยด่วนหมวด ๔ การรับเงินหรือการส่งเงินระหว่างหน่วยงานภายใน ข้อ ๘๔ ให้สํานักงานศาลเปิดบัญชีเงินฝากกับธนาคารที่สํานักงานใช้บริการในนามของ สํานักงานศาลนั้นให้ผู้อํานวยการสํานักงานศาลและผู้อํานวยการกลุ่มบริหารทั่วไปเป็นผู้มีอํานาจลงนามร่วมกัน ในเช็คเพื่อจ่ายเงินได้ตามที่กําหนดไว้ในข้อ ๔๑เลขาธิการอาจกําหนดหลักเกณฑ์ให้สํานักงานศาลส่งเงินส่วนที่เกินกว่าจํานวนที่กําหนดเข้าบัญชี ของสํานักงานได้ให้สํานักงานศาลทําบัญชีเงินฝากและลงบัญชีการฝากเงิน การรับเงิน และการถอนเงินไว้ทุกครั้งข้อ ๘๕ การรับเงินและการส่งเงินระหว่างสํานักงานและสํานักงานศาลให้ใช้วิธีการโอนเงิน เข้าบัญชีธนาคารให้สํานักบริหารการเงินและต้นทุนคุมการรับเงินและการส่งเงินไปยังสํานักงานศาลแต่ละแห่งให้สํานักงานศาลทําบัญชีการรับเงินและการส่งเงินไปยังสํานักงานทุกครั้งข้อ ๘๖ เมื่อเริ่มปีงบประมาณให้สํานักบริหารการเงินและต้นทุนโอนเงินงบประมาณ ให้สํานักงานศาลทุกแห่ง เพื่อเป็นค่าใช้จ่ายตามแผนการใช้จ่ายเงินประจําปีกรณีสํานักงานศาลใดมีความจําเป็นต้องปรับแผนการใช้จ่ายเงิน เมื่อ ก.บ.ศป. พิจารณา ให้ความเห็นชอบแล้ว ให้แจ้งสํานักบริหารการเงินและต้นทุนทราบ เพื่อประโยชน์ตามวรรคหนึ่งข้อ ๘๗ ให้สํานักงานศาลจัดทําบัญชีรายรับรายจ่ายและเงินคงเหลือของสํานักงานศาล ทุกเดือนและเสนอต่อเลขาธิการตามที่กําหนดในข้อ ๙๐ วรรคสองเพื่อประโยชน์ในการควบคุมและประสานงานกับสํานักงานศาลต่าง ๆ ในด้านการบัญชีและ การเงิน เลขาธิการหรือผู้ซึ่งเลขาธิการมอบหมายมีอํานาจสั่งให้สํานักงานศาลทําบัญชีหรือทํารายงาน เกี่ยวกับการเงินนอกจากที่กําหนดในวรรคหนึ่งก็ได้ หมวด ๕ การนําเงินส่งคลังและฝากคลัง ข้อ ๘๘ เงินรายได้แผ่นดินและเงินรับฝากที่อยู่ในความรับผิดชอบของสํานักงานและสํานักงานศาล ให้นําส่งหรือนําฝากคลังภายในกําหนด ดังนี้(๑) เช็ค ให้นําส่งหรือนําฝากในวันที่ได้รับเช็ค หรืออย่างช้าภายในวันทําการถัดไป(๒) เงินรายได้แผ่นดิน ให้นําส่งอย่างน้อยเดือนละหนึ่งครั้ง แต่ถ้าสํานักงานและสํานักงานศาล มีเงินรายได้แผ่นดินเก็บรักษาในวันใดเกินหนึ่งหมื่นบาทก็ให้นําเงินส่งโดยพลัน แต่อย่างช้าต้องไม่เกิน สามวันทําการถัดไป(๓) การนําส่งเงินหลักประกันตามกฎหมายว่าด้วยการจัดซื้อจัดจ้างและการบริหารพัสดุภาครัฐ ให้นําฝากคลังในบัญชีเงินฝากเงินนอกงบประมาณ อย่างน้อยเดือนละหนึ่งครั้ง หมวด ๖ การบัญชี และการจัดทํารายงานการเงิน ข้อ ๘๙ ให้สํานักบริหารการเงินและต้นทุนจัดทําบัญชีของสํานักงาน ตามมาตรฐานการบัญชี ภาครัฐและนโยบายการบัญชีภาครัฐข้อ ๙๐ ให้สํานักบริหารการเงินและต้นทุนจัดทํางบทดลองของสํานักงาน เสนอต่อเลขาธิการ เป็นประจําทุกเดือน อย่างช้าภายในวันที่ ๑๐ ของเดือนถัดไปให้เจ้าหน้าที่ผู้ปฏิบัติงานด้านบัญชีจัดทํางบทดลองของสํานักงานศาลเสนอต่อผู้อํานวยการ สํานักงานศาลและส่งให้ผู้อํานวยการสํานักบริหารการเงินและต้นทุนภายในวันที่ ๕ ของเดือนถัดไป เพื่อจัดทํารายงานการเงินในภาพรวมเสนอต่อเลขาธิการตามวรรคหนึ่งข้อ ๙๑ บัญชีและทะเบียนทรัพย์สิน รวมทั้งหลักฐานที่ใช้ในการลงบัญชีจะต้องเก็บไว้ให้เป็น ระเบียบเพื่อสะดวกในการตรวจสอบ และเก็บรักษาไว้ไม่น้อยกว่าสิบปีในกรณีที่เป็นเอกสารเกี่ยวกับการเงินหรือการก่อหนี้ผูกพันทางการเงินที่ไม่มีหลักฐานแห่ง การก่อหนี้ เปลี่ยนแปลง โอน สงวน หรือระงับซึ่งสิทธิในทางการเงิน รวมถึงเอกสารเกี่ยวกับการรับเงิน จ่ายเงิน หรือการก่อหนี้ผูกพันทางการเงินที่หมดความจําเป็นในการใช้เป็นหลักฐานแห่งการก่อหนี้ เปลี่ยนแปลง โอน สงวน หรือระงับซึ่งสิทธิในทางการเงิน เพราะมีเอกสารอื่นที่สามารถนํามาใช้อ้างอิง หรือทดแทนเอกสารดังกล่าวแล้ว และสํานักงานการตรวจเงินแผ่นดินตรวจสอบถูกต้องแล้ว หรือ เป็นเอกสารที่ไม่มีความจําเป็น ต้องใช้ประกอบการตรวจสอบหรือการใด ๆ อีก ให้เก็บรักษาไว้ ไม่น้อยกว่าห้าปีข้อ ๙๒ ให้สํานักบริหารการเงินและต้นทุนจัดทํางบการเงินประจําปี เสนอประธาน ศาลปกครองสูงสุดผ่านเลขาธิการ เพื่อให้ความเห็นชอบ ก่อนส่งให้สํานักงานการตรวจเงินแผ่นดิน ตรวจสอบภายในเก้าสิบวันนับแต่วันสิ้นปีงบประมาณของทุกปีหมวด ๗ การควบคุม การตรวจสอบบัญชี และการตรวจสอบภายใน ข้อ ๙๓ ทุกสิ้นวันทําการให้เจ้าหน้าที่การเงินของสํานักงานและสํานักงานศาลตรวจสอบ จํานวนเงินสดและเช็คคงเหลือกับรายงานเงินคงเหลือประจําวันที่เลขาธิการกําหนด กรณีการรับจ่ายเงิน ผ่านระบบอิเล็กทรอนิกส์ให้สํานักงานและสํานักงานศาลจัดให้มีการตรวจสอบการรับจ่ายเงินจากรายงาน ในระบบอิเล็กทรอนิกส์ ตามหลักเกณฑ์และวิธีปฏิบัติที่เลขาธิการกําหนดข้อ ๙๔ ให้สํานักงานและสํานักงานศาลมีหน้าที่ให้คําชี้แจงและอํานวยความสะดวก แก่เจ้าหน้าที่ของสํานักงานการตรวจเงินแผ่นดินในการตรวจสอบ และเมื่อมีเหตุทักท้วงให้สํานักงาน การตรวจเงินแผ่นดินยื่นข้อทักท้วงนั้นต่อสํานักงานและสํานักงานศาลโดยตรงหากสํานักงานการตรวจเงินแผ่นดินเห็นว่า คําชี้แจงข้อทักท้วงที่สํานักงานและสํานักงานศาล ชี้แจงยังไม่มีเหตุผลที่จะล้างข้อทักท้วงได้ ก็ให้ยืนยันให้สํานักงานและสํานักงานศาลทราบ และ ถ้าสํานักงานและสํานักงานศาลไม่เห็นด้วยกับข้อทักท้วง ให้ชี้แจงเหตุผลและรายงานเลขาธิการ และ หากเลขาธิการเห็นว่าคําชี้แจงนั้นมีเหตุผลสมควรล้างการทักท้วงได้ ก็ให้พิจารณาดําเนินการให้ ก.บ.ศป. วินิจฉัยภายในสามสิบวันนับแต่วันที่ได้รับแจ้งจากสํานักงานและสํานักงานศาล และแจ้งผลให้สํานักงาน และสํานักงานศาลและสํานักงานการตรวจเงินแผ่นดินทราบ ในกรณีที่สํานักงานและสํานักงานศาล ต้องปฏิบัติตามคําวินิจฉัยของ ก.บ.ศป. ให้ปฏิบัติให้เสร็จสิ้นภายในสี่สิบห้าวันนับจากวันที่ได้รับทราบ คําวินิจฉัยข้อ ๙๕ ให้สํานักงานคัดเลือกผู้สอบบัญชีรับอนุญาตตามกฎหมายว่าด้วยการจัดซื้อจัดจ้างและ การบริหารพัสดุภาครัฐ และเสนอให้สํานักงานการตรวจเงินแผ่นดินรับรองให้ความเห็นชอบข้อ ๙๖ การตรวจสอบภายใน ให้เป็นไปตามที่กระทรวงการคลังหรือกรมบัญชีกลางกําหนดการรายงานผลการตรวจสอบภายใน ให้เป็นไปตามที่ ก.บ.ศป. กําหนดหมวด ๘ ความรับผิดชอบ ข้อ ๙๗ ผู้ปฏิบัติงานของสํานักงานต้องปฏิบัติหน้าที่ราชการให้เป็นไปตามที่กําหนดใน ระเบียบนี้อย่างเคร่งครัดเมื่อปรากฏว่าสํานักงานหรือสํานักงานศาล ปฏิบัติเกี่ยวกับการเงินไม่ถูกต้องตามระเบียบนี้ ให้เลขาธิการหรือผู้อํานวยการสํานักงานศาล แล้วแต่กรณี พิจารณาสั่งการให้ปฏิบัติให้ถูกต้องโดยพลัน และหากมีกรณีจงใจไม่ปฏิบัติตามระเบียบนี้ให้ถือว่าเป็นการกระทําผิดวินัย กรณีกระทําผิดวินัยหรือ อาญาก็ให้มีการดําเนินการตามระเบียบและกฎหมายที่เกี่ยวข้องด้วยข้อ ๙๘ หากปรากฏว่าเงินในความรับผิดชอบของหน่วยงานในสังกัดใดขาดบัญชีหรือสูญหาย เพราะการทุจริต หรือมีพฤติการณ์ที่ส่อไปในทางไม่สุจริต หรือเพราะเหตุหนึ่งเหตุใดซึ่งมิใช่กรณีปกติ ให้เจ้าหน้าที่การเงิน หัวหน้าการเงินและบัญชี หรือผู้อํานวยการสํานักบริหารการเงินและต้นทุน รีบรายงานให้เลขาธิการหรือผู้อํานวยการสํานักงานศาล แล้วแต่กรณี ทราบ เพื่อแก้ไขหรือพิจารณาสั่งการ โดยไม่ชักช้า ในกรณีที่เห็นว่ามีการกระทําความผิดทางวินัยหรือความผิดทางอาญา ให้รีบดําเนินการ เพื่อให้มีการลงโทษทางวินัยหรืออาญาโดยเร็ว และในกรณีที่เห็นว่าเป็นการกระทําที่ก่อให้เกิด ความเสียหายทางแพ่งแก่ราชการหรือบุคคลอื่นให้รีบดําเนินการตามกฎหมายว่าด้วยความรับผิด ทางละเมิดของเจ้าหน้าที่เพื่อให้ได้ข้อยุติโดยเร็วบทเฉพาะกาล ข้อ ๙๙ ภายหลังการประกาศใช้ระเบียบนี้ หากมีการดําเนินการทางด้านการเงินที่ยัง ดําเนินการไม่แล้วเสร็จ ให้ปฏิบัติตามระเบียบคณะกรรมการข้าราชการฝ่ายศาลปกครอง ว่าด้วยการเงิน และการเก็บรักษาเงิน พ.ศ. ๒๕๔๒ และที่แก้ไขเพิ่มเติม ภายในหกเดือนนับแต่วันที่ระเบียบนี้ ประกาศใช้ ผู้มีอํานาจลงนาม ประกาศ ณ วันที่ ๙ กุมภาพันธ์ พ.ศ. ๒๕๖๔ปิยะ ปะตังทาประธานศาลปกครองสูงสุดประธานกรรมการบริหารศาลปกครอง